Tolong jelaskan mengenai Awai buet dari Mana Ashida dalam bahasa aceh

Mana Ashida phôn jimeubuet bak filem ABC Short Movie 2: Bokenmana bak thôn 2009. Filem Mana nyang phôn nakeuh filem nyang geupeugöt nibak manga Hanbun no Tsuki ga Noboru Sora bak thôn 2010. Bak thôn nyan sit, Mana jimeu'èn lam filem Kokuhaku, nyang lam filem nyan seubagoe Manami Moriguchi. Seula'én nyan, Mana meu'èn sit lam Ghost: In Your Arms Again, filem nyang geupeugöt barô nibak filem Ghost thôn 1990. Saweub nyan, Mana meureumpök peunghargaan "Rookie of the Year" nibak Japan Academy Awards keu-34. Seula'én jimeu'èn filem, Mana tom jeuet keu sidroe dubber atawa ureueng nyang gantoe su bak filem nyang nibak luwa nanggroe. Mana bak filem Despicable Me, jeuet keu ureueng nyang gantoe su Agnes. Seula'én filem nyan, Mana tom sit jeuet keu dubber Fang Deng ubeut lam filem Aftershock.

Mana Ashida ho trép ho jithèe watèe lheuh meu'èn lam filem Mother nyang di sinan Mana meutumèe padum-padum boh piala. Mana meunang lam kawan Best Supporting Actress nibak Nikkan Sports Drama Grand Prix keu-14 ngön Special Award nibak Tokyo Drama Awards keu-4. Bak watèe umujih 6 thôn, Mana Ashida jeuet keu sidroe aktris nyang that ubeut lheuh jimeu'èn filem Sayonara Bokutachi no Youchien thôn 2011. Mana sit jiakô seubagoe aktris nyang that ubeut bak jimeu'èn drama tivi Marumo no Okite. Rating drama nyan ji'ék 23,9% bak èpisode nyang keu seuneulheuh, nyang rating rata-ratajih 15,48% keu ban dum èpisodejih.